3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 413 της 28 Απρ./11 Μαΐου 1966 (ΦΕΚ Α΄  106) Περί ιδρύσεως Κέντρου Βυζαντινών Ερευνών παρά τη Φιλοσοφική Σχολή του Αριστοτελείου Πανεπιστημίου Θεσσαλονίκης. Έχοντες υπ’ όψιν: α)το άρθρ. 31 παρ. 3 του Ν.Δ. 3974/59, β)την γνώμην της Συγκλήτου του Πανεπιστημίου Θεσσαλονίκης διατυπωθείσαν κατά την συνεδρίαν αυτής της 16ης Ιαν. 1963, γ)τας γνώμας των Σχολών του Πανεπιστημίου τούτου αα) Φιλοσοφικής, ββ)Θεολογικής, γγ)Νομικών και Οικονομικών Επιστημών, διατυπωθείσας κατά τας συνεδρίας αυτών, αντιστοίχως 20 Δεκ. 1962, 19 Δεκ. 1962 και 14 Ιαν. 1963 και δδ)Πολυτεχνικής (αριθ. εγγράφου 509/15.1.1963), δ)την υπ’ αριθ. 297/1963 γνωμοδότησιν του Συμβουλίου Επικρατείας, προτάσει των επι της Εθνικής Παιδείας και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-1.Ιδρύεται παρά τη Φιλοσοφική Σχολή του Αριστοτελείου Πανεπιστημίου Θεσσαλονίκης «Κέντρου Βυζαντινών Ερευνών». 2.Σκοπός του «Κέντρου Βυζαντινών Ερευνών» (Κ.Β.Ε.) είναι η έρευνα της μεσαιωνικής Ελληνικής Φιλολογίας, της Βυζαντινής Ιστορίας, της Βυζαντινής Θεολογίας, της Βυζαντινής αρχαιολογίας και Τέχνης και του Βυζαντινού δικαίου και εν γένει παντός θέματος βυζαντινού πολιτισμού , καθώς και η εις τους κλάδους τούτους εξειδίκευσις πτυχιούχων ανωτάτων ημεδαπών και αλλοδαπών εκπαιδευτικών ιδρυμάτων και η κατάρτισις ειδικών ερευνητών των Βυζαντινολογικών κλάδων. 3.Εις το Κέντρον λειτουργούν τα εξής πέντε τμήματα: α)Μεσαιωνικής Ελληνικής Φιλολογίας, β) Βυζαντινής Αρχαιολογίας και Τέχνης και ε) Βυζαντινού Δικαίου. Άρθρ.2.-Το «Κέντρον Βυζαντινών Ερευνών» πραγματοποιεί τους εν άρθρ. 1 παρ. 2 σκοπούς του δια παντός προσφόρου μέσου και ειδικώτερον α)δια της οργανώσεως ερευνών διενεργουμένων υπό την καθοδήγησιν και την εποπτείαν του εις εκάστην περίπτωσιν αρμοδίου καθηγητού-μέλους του Συμβουλίου του Κέντρου δια των υπό του Κέντρου προσλαμβανομένων τακτικών και εκτάκτων επιστημονικών συνεργατών. Οι συνεργάται ούτοι προσλαμβάνονται υπό του Συμβουλίου του Κέντρου κατόπιν προτάσεως του αρμοδίου καθηγητού-μέλους του Συμβουλίου του Κέντρου. Εις ειδικάς περιπτώσεις δύνανται να προσληφθούν ως έκτακτοι συνεργάται και αλλοδαποί, β)δια της δημοσιεύσεως των πορισμάτων των υπό του Κέντρου διενεργουμένων ερευνών, γ)δια της οργανώσεως (ενδεχομένης εν συνεργασία μετ’ άλλων επιστημονικών ιδρυμάτων της ημεδαπής ή αλλοδαπής)ειδικών φροντιστηρίων, επιστημονικών συνεδρίων και συναντήσεων, δ)δια της ανταλλαγής μετά παρομοίων ή συγγενών Κέντρων ή Ινστιτούτων ημεδαπών ή αλλοδαπών πορισμάτων, ερευνών και  επιστημονικών πληροφοριών επί θεμάτων κοινού επιστημονικού ενδιαφέροντος, ε)δια της οργανώσεως βιβλιοθήκης, εξυπηρετούσης τους ειδικούς ερευνητικούς σκοπούς του Κέντρου, ζ)δια της εκδόσεως ειδικού περιοδικού οργάνου του Κέντρου. Άρθρ.3.-1.Το Κέντρον διοικείται υπό επταμελούς Δ. Συμβουλίου, συγκροτουμένου εκ των καθηγητών των κάτωθι εδρών ή εκ των κατ’ εντολήν διδασκόντων τα μαθήματα των εδρών τούτων α) Μεσαιωνικής Ελληνικής Φιλολογίας, β)Βυζαντινής Ιστορίας, γ) Γενικής Εκκλησιαστικής Γραμματολογίας, δ) Βυζαντινής Αρχαιολογίας, ζ)Ιστορίας του Ελληνικού και Ρωμαϊκού Δικαίου και ζ)Ρυθμολογίας και Μορφολογίας της Πολυτεχνικής Σχολής, εφ’ όσον ο κατέχων ταύτην ασχολείται με θέματα ερεύνης εμπίπτοντα εις του σκοπούς του Κέντρου. 2.Γραμματεύς του Δ.Σ. ορίζεται υπάλληλος Α΄ κατηγορίας του Κ.Β.Ε. επί βαθμώ 6ω και άνω. Εις περίπτωσιν καθ’ ην έδρα τις εκ των ανωτέρω αναφερομένων είναι κενή μέλος του Συμβουλίου γίνεται ο εις ον ανατίθεται η διδασκαλία των μαθημάτων της έδρας ταύτης υφηγητής μέχρι του χρόνου της πληρώσεως αυτής. Του Δ. Συμβουλίου προεδρεύει επί ενιαυσία θητεία εν μέλος εκ των τακτικών Καθηγητών αυτού κατά σειράν αρχαιότητος. Άρθρ.4.-1.Το Δ. Συμβούλιον ευρίσκεται εν απαρτία αν οι παρόντες είναι περισσότεροι των απόντων, αποφασίζει δε κατά πλειοψηφίαν εν ισοψηφία νικώσης της ψήφου του Προέδρου.  2.Το Συμβούλιον συνεδριάζει τακτικώς μεν άπαξ του μηνός εκτάκτως δε οσάκις ήθελε κληθή υπό του Προέδρου ή ζητηθή τούτο υπό τριών εκ των μελών αυτού. 3.Τον Πρόεδρον του Συμβουλίου απόντα ή κωλυόμενον αναπληροί, το αρχαιότερον μέλος του Δ. Συμβουλίου.  Άρθρ.5.-1.Το Δ. Συμβούλιον εγκρίνει το ετήσιον πρόγραμμα ερευνών και επιστημονικών εν γένει εργασιών αυτού τη προτάσει των οικείων καθηγητώνμελών αυτού. Εις το τέλος εκάστου έτους το Δ. Συμβούλιον υποβάλλει δια της Φιλοσοφικής Σχολής εις την Σύγκλητον και το Υπουργείον Εθν. Παιδείας έκθεσιν   πεπραγμένων  και   αλληλογραφεί   μετά των δημοσίων αρχών δια της εν λόγω Σχολής. 2.Το Δ. Συμβούλιον δύναται δι’ απολύτου πλειοψηφίας των μελών αυτού να εκλέγη ως αντεπιστέλλοντας εταίρους του Κέντρου ξένους ή Έλληνας επιστήμονας διακριθέντας εις τους υπ’ αυτών καλλιεργουμένους βυζαντινολογικούς επιστημονικούς κλάδους. Σελ. 493 Κέντρο Βυζαντινών Ερευνών Πανεπιστημίου Θεσ/νίκης 31.Ε.ε.3 Άρθρ.6.-1.Το προσωπικό του Κέντρου διακρίνεται εις επιστημονικό (επί θητεία και εις διοικητικόν (τακτικόν).Το επιστημονικόν προσωπικόν προσλαμβάνεται επί τριετεί θητεία δυναμένη να ανανεώνηται τη προτάσει του αρμοδίου Καθηγητού-μέλους του Συμβουλίου, αποτελείται δε εξ επτά ερευνητών, εξομοιουμένων βαθμολογικώς και μισθολογικώς προς επιμελητάς του Ψυχολογικού Εργαστηρίου της Φιλοσοφικής Σχολής του Πανεπιστημίου Θεσσαλονίκης και εκ δέκα τεσσάρων βοηθών-ερευνητών, εξομοιουμένων και αυτών βαθμολογικώς και μισθολογικώς προς βοηθούς εδρών. 2.Προσόντα δια τον ερευνητήν είναι διδακτορικόν δίπλωμα ημεδαπού ή αλλοδαπού Πανεπιστημίου, δια δε τον βοηθόν-ερευνητήν πτυχίον ημεδαπού ή αλλοδαπού Πανεπιστημίου. 3.Το Διοικητικόν προσωπικόν αποτελείται: α)εξ ενός γραμματέως Α΄ κατηγορίας του Κέντρου, προϊσταμένου της γραμματείας επί βαθμώ 8ω έως 2ω, β)εξ ενός βιβλιοθηκαρίου Α΄ κατηγορίας εκτελούντος και χρέη βοηθού του γραμματέως 4πί βαθμώ 8ω έως 4ω, γ)εκ μίας στενοδακτυλογράφου της ελληνικής και της γαλλικής ή αγγλικής γλώσσης Β΄ κατηγορίας επί βαθμώ 11ω έως 6ω, δ)εκ δύο κλητήρων επί βαθμώ 13ω έως 9ω (Γ΄ κατηγορίας) και ε)εκ δύο καθαριστριών επί ημερομισθίω ή ωρομισθίω προστιθεμένων εις τας δια της υπ’ αριθ. 50341 /18.8.54 αποφάσεως των Υπουργών επί των Οικονομικών και επί της Εθνικής Παιδείας και Θρησκευμάτων καθορισθείσας τοιαύτας (ΦΕΚ 186 τεύχος Β΄). 4.Προσόντα διορισμού εις τον εισαγωγικόν βαθμόν ορίζονται δια τον γραμματέα πτυχίον Νομικής Σχολής και γνώσις μίας ξένης γλώσσης, δια τον βιβλιοθηκάριον πτυχίον Ανωτάτης Σχολής και γνώσεις βιβλιοθηκονομίας, δια την στενοδακτυλογράφον απολυτήριον Σχολείου Μέσης Εκπαιδεύσεως και γνώσεις στενοδακτυλογραφίας και δια τον κλητήρα απολυτήριον δημοτικού σχολείου. 5.Δι’ αποφάσεως του Συμβουλίου προσλαμβάνονται μέχρι 14 κατ’ ανώτατον ορίων επιστήμονες ως έκτακτοι συνεργάται προς έρευναν ειδικού θέματος. Ούτοι προσλαμβάνονται επί συμβάσει ιδιωτικού δικαίου, αν η καθορίζεται ο χρόνος δια τον οποίον προσλαμβάνονται. Αι αποδοχαί των ανωτέρω ορίζονται δια κοινής αποφάσεως των Υπουργών Εθνικής Παιδείας και Οικονομικών. 6.Χρέη Υπηρεσιακού Συμβουλίου δι το επιστημονικόν και το διοικητικόν προσωπικόν του Κέντρου εκτελούν τα δια τους αντιστοίχους υπαλλήλους του Πανεπιστημίου Θεσσαλονίκης προβλεπόμενα Υπηρεσιακά Συμβούλια. Σελ. 494 Άρθρ.7.-Πόροι του Κέντρου είναι α)αι προς το Πανεπιστήμιον Θεσσαλονίκης δια λογαριασμόν του «Κέντρου Βυζαντινών Ερευνών» ειδικαί και τακτικαί και έκτακτοι επιχορηγήσεις του Κράτους, ειδικαί επιχορηγήσεις Νομικών Προσώπων Δημοσίου Δικαίου ή Ιδιωτικού Δικαίου, επιχορηγήσεις, δωρεαί, κληρονομίαι κληροδοσίαι και πάσης φύσεως τακτικαί και έκτακτοι εισφοραί φυσικών ή νομικών προσώπων ημεδαπών ή αλλοδαπών, β)τα εκ της πωλήσεως δημοσιευμάτων αυτού έσοδα και γ)αι εκ της διαχειρίσεως της δια λογαριασμόν του Κέντρου Βυζαντινών Ερευνών διατιθεμένης προς το Πανεπιστήμιον Θεσσαλονίκης περιουσίας. Εις τον προϋπολογισμόν του Πανεπιστημίου Θεσσαλονίκης αναγράφονται υπό ίδια κεφάλαια και άρθρα τα έσοδα του Κέντρου, διατιθέμενα κατά τας περί Πανεπιστημίου Θεσσαλονίκης ισχυούσας δια το θέμα τούτο διατάξεις μετ’ απόφασιν του εν άρθρ. 3 οριζομένου Συμβουλίου. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 31.Ε.ε.3 Κέντρο Βυζαντινών Ερευνών Πανεπιστημίου Θεσ/νίκης